شەفەق نیوز/ دەسەڵاتەیل هەرێم کوردستان،
ئمڕوو سێشەممە، خەوەردان ک دادگایل هەرێم کوردستان نزیکەی ٥٠٠ سزای دادوەری لە باوەتەیل
گەندەڵی دارایی و ئیداری لە ساڵ ٢٠٢٢ دەرکردنە، و دووپات کرد ک هیمان عراق هاناو گەندەڵترین
٢٠ دەوڵەت لە جەهان.
ئەوەیش
لەناو کۆنگرەیگ لەباوەت چاکسازی حکومەتی لە باوەت دەسپاکی و دژە گەندەڵی لە هەرێم
کوردستان هات.
هەماهەنگکار تەمەیل ناودەوڵەتی لە حکومەت
هەرێم کوردستان دیندار زێباری لەناو کۆنگرەگە وت: لە ساڵ ٢٠٢١ لەباوەت دژە گەندەڵی، ٤٩٣ سزای
دادوەری دەرچگە، لەناویان ٣٣٧ سزا لەبان ٤٠٤ توومەتبار جیوەجی کریا، دویای تاوانباریان
وە توومەتەیل گەندەڵی دارایی و ئیداری، و دووپات کرد ک پویل فرەیگ ئەرا گەنجینەی حکومەت
گلەو دریا.
لەلای خوەییش، دادوەر ئەحمەد ئەنوەر سەرۆک دەسەی
دەسپاکی لە هەرێم کوردستان وت: عراق هاناو گەندەڵترین ٢٠ دەوڵەت لە جەهان، و هەنای
ناو عراق توومار کریەێد بیگومان هەرێم کوردستانیش هاناوی، چوینکە بەشیگە لە دەوڵەت
عراق، هەرچەن ئیمە هایمنە ئەو باوەڕو ک گەندەڵی لەو بەشەیل وڵاتەگە جویر هەرێم نییە.
وتیش:
ئەو ریخریاگ ناودەوڵەتیە ک ئەو هەڵسەنگاندنە توومار کردیە ئاگا لە هەرێم کوردستان نەیرێد،
باوجی زانیاریەیلی لە دامەزراوەیل فەرمی لە دەوڵەت عراق بەێد، باوجی بڕیارە نویسینگەیگ
لە هەرێم کوردستان واز بکەێد، جویر ئەوە ک لە بەغداد دیرێد.
هەردوگ
وەرپرسە حکومەتیەگە دووپات لەبان گرنگی دامەزرانن دادگایی تایبەت وە باوەتەیل گەندەڵی
لە هەرێم کوردستان کردن.
